el el en en el el el en el el el el el el el el el en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en el el el en el en el en el en el en el el en el en el el en el en el en en el el el el el el el el en fr en en
Λαμπερή η τελετή έναρξης της τελικής φάσης του Εφηβικού Πρωταθλήματος της Ελευθερούπολης | KAVALAGOAL.GR
ΔΙΑΦΟΡΑ ΑΘΛΗΜΑΤΑ – ΤΟΠΙΚΕΣ ΕΙΔΗΣΕΙΣ
« Apr   Jun »
« Ευχές του Α.Ο.Κ. στο Νέστο για τα μπαράζ ανόδου
Οι 28 προπονητές που έχουν περάσει από τις 16 ομάδες της φετινής Α2 κατηγορίας »
Λαμπερή η τελετή έναρξης της τελικής φάσης του Εφηβικού Πρωταθλήματος της Ελευθερούπολης
2 May 2019 | Author petrosvpetropoulos
Σε εξέλιξη βρίσκεται στην Ελευθερούπολη η τελική φάση του εφηβικού πρωταθλήματος και το κλειστό γυμναστήριο της πόλης ήταν κατάμεστο στην τελετής έναρξης.
Εκείνο το οποίο πρέπει να τονίσουμε είναι το ότι οι έξι ομάδες παρατάχθηκαν στο παρκέ του κλειστού της Ελευθερούπολης υπό τους ήχους της φιλαρμονικής του Δήμου για την τελετή έναρξης
Αρχικά ο αντιδήμαρχος Πολιτισμού και Αθλητισμού, Χρήστος Μποσμπότης, που πήρε πρώτος το λόγο τόνισε μεταξύ των άλλων και τα εξής: «Ευχαριστούμε το ΔΣ της ΕΟΚ για τη διοργάνωση. Η καρδιά του Ελληνικού μπάσκετ θα χτυπάει εδώ για πέντε μέρες. Εύχομαι υγεία σε όλους και καλή επιτυχία».
Ο πρόεδρος της ΕΚΑΣΑΜΑΘ και μέλος του ΔΣ της ΕΟΚ, Νίκος Νικολόπουλος, ανέφερε στον χαιρετισμό του: «Καλωσορίζουμε τους αθλητές στην Ευρωπαϊκή πόλη αθλητισμού 2019. Εύχομαι σε όλους καλή επιτυχία».
Στη συνέχεια ο Δήμαρχος Παγγαίου, Φίλιππος Αναστασιάδης, καλωσόρισε και ευχαρίστησε τα μέλη του ΔΣ της ΕΟΚ για την τιμή στην Ευρωπαϊκή Αθλητική πόλη, ενώ δεν παρέλειψε να αναφερθεί στην σημαντική πορεία της τοπικής ομάδας.
Στην συνέχεια απένειμε αναμνηστικό στον Αργύρη Καμπούρη για την προσφορά του στο ελληνικό μπάσκετ.
Χαιρετισμό έκανε και ο Αντιπεριφερειάρχης Καβάλας, Θεόδωρος Μαρκόπουλος, ο οποίος ανέφερε τα εξής: «Πρέπει να συνεχίσουμε την προσπάθεια για την ανάληψη περισσότερων διοργανώσεων. Συγχαρητήρια σε όλες τις ομάδες για την συμμετοχή τους».
Στη συνέχεια ο Δήμος Παγγαίου απέδωσε αναμνηστικό στον Βασίλη Μουλάκη για την προσφορά του με την απονομή να πραγματοποιεί ο Κώστας Μίσσας.
Ο Γενικός Γραμματέας της ΕΟΚ Παναγιώτης Τσαγκρώνης ζήτησε από όλους ενός λεπτού σιγή σε μνήμη του Άρη Γραμμενίδη, ευχαρίστησε τον Δήμαρχο και ευχήθηκε τους συμμετέχοντες να είναι όλοι υγιείς.
Επόμενη βράβευση ήταν αυτή του Γιάννη Πασχαλίδη, ιδρυτή του τμήματος μπάσκετ Ελευθερούπολης και πρώην βουλευτή Καβάλας.  «Είναι μεγάλη τιμή η βράβευσή μου», ανέφερε και θυμήθηκε και τους υπόλοιπους παράγοντες που μαζί ίδρυσαν το τμήμα. Τέλος ζήτησε από την ΕΟΚ μεγαλύτερες διοργανώσεις στην πόλη.